24/01/2020 | Administración LocalMunicipal
Ponteceso
Intervención - Tesouraría
Plan estratéxico de subvencións do Concello de Ponteceso 2020-2023

EDICTO O Pleno, en sesión do 17 de decembro de 2019, aprobou o Plan estratéxico de Subvencións do Concello de Ponteceso para o período 2020-2023 coa seguinte redacción e articulado: PLAN ESTRATÉXICO DE SUBVENCIÓNS CONCELLO DE PONTECESO 2020-2023 1. Introdución.1.1. Antecedentes legais.1.2 Breve descrición das subvencións existentes no Concello no exercicio 2019.1.3. Obxectivos xerais pretendidos coa aprobación do 1.º PES do Concello de Ponteceso.2. Principais elementos do contido do PES do Concello de Ponteceso.2.1. Ámbito subxectivo.2.2. Periodo de vixencia.2.3. Obxectivos estratéxicos: competencias municipais e obxectivos do PES.2.4. Estabilidade orzamentaria e austeridade no gasto público.3. As liñas de subvencións do Concello de Ponteceso.3.1. Área 1. Acción social.3.2. Área 2. Educación + servizos complementarios.3.3. Área 3. Festexos e tradicións populares.3.4. Área 4. Promoción e fomento do deporte.3.5. Área 5. Promoción empresarial.4. Seguimento e avaliación do PES 2020-2023.4.1. Grupo para o seguimento e a avaliación do PES.4.2. Actualización anual do PES.4.3. Informe anual do PES.4.4. Definición de indicadores para a avaliación da eficacia PES.4.5. Control financeiro do PES.5. Aprobación, publicidade e transparencia do PES.5.1. Aprobación do PES.5.2. Publicidade do PES 5.3 Transparencia do PES. Anexo: fichas individualizadas das liñas de subvencións.1. INTRODUCIÓN.1.1. Antecedentes legais. O artigo 8.1 da Lei 38/2003, do 17 de novembro, xeral de subvencións (LGS) introduciu unha nova obriga para os órganos das Administracións Públicas e calquera entes públicos responsables da xestión de subvencións: elaborar un plan estratéxico de subvencións (en adiante, PES), no que se deberán concretar os obxectivos e efectos pretendidos coa súa aplicación, o prazo necesario para a súa consecución, os custos previsibles e as súas fontes de financiamento, suxeitándose en todo caso ao cumprimento dos obxectivos de estabilidade orzamentaria. Con esta medida, penetran na área da actividade administrativa de fomento as técnicas de planificación estratéxica propias do sector privado e que foron incorporadas progresivamente como ferramentas de programación e xestión nas dúas últimas décadas no sector público español. Con isto preténdese dar resposta ás esixencias constitucionais dunha xestión eficiente e eficaz dos recursos públicos, coherente, polo tanto, co resto de ferramentas de programación e planificación orzamentaria ou sectorial que se poidan aprobar. Así, de acordo co artigo 103 da Constitución, “la Administración Pública sirve con objetividad los intereses generales y actúa de acuerdo con los principios de eficacia, jerarquía, descentralización, desconcentración y coordinación con sometimiento pleno a la ley y al Derecho”, principios ligados aos expresados no artigo 31.2 da propia norma constitucional, en relación co gasto público, ao que se lle esixe realizar “una asignación equitativa de los recursos públicos y su programación y ejecución responderán a los criterios de eficiencia y economía”. O artigo 8 da LGS foi desenvolvido polos artigos 10 a 15 do Regulamento da LGS, aprobado polo Real Decreto 887/2006, do 21 de xullo, establecendo cales deben ser os principios reitores, o ámbito e o contido dos PES, así como a competencia para a súa aprobación, o seguimento que debe realizarse do mesmo e os efectos do seu incumprimento. Pese ao tempo transcorrido desde a aprobación da LGS, o concello de Ponteceso nunca contou cun PES. Máis alá da obriga legal de dar cumprimento ao artigo 8 LGS, o ineludible cumprimento do obxectivo de estabilidade orzamentaria e o actual contexto de consolidación fiscal e de austeridade no gasto público esixen neste momento, máis que nunca, dispoñer na actuación administrativa dos adecuados instrumentos de planificación das políticas públicas, como é o caso dos plans estratéxicos de subvencións.1.2. Antecedentes na actividade subvencional do concello de Ponteceso. Directamente vinculadas coas competencias o Concello de Ponteceso dispoñía de 2 tipos de subvencións: nominativas e un segundo tipo que podería considerarse mixtas (como poden ser emerxencias sociais que sen ser nominativas per se tampouco son sometidas a libre concorrencia). Non constan subvencións de libre concorrencia.1.3. Obxectivos xerais pretendidos coa aprobación do 1.º PES do Concello de Ponteceso. A elaboración do Plan Estratéxico de Subvencións do 2020-2023 debe concibirse como un exercicio que permita realizar unha auténtica planificación estratéxica das políticas públicas de contido subvencional desenvolvidas polo municipio. Fronte a unha concepción formal do PES, o Concello de Ponteceso quere dotarse de un auténtico Plan Estratéxico de Subvencións, que dea cumprimento formal e material ó previsto no artigo 8 da LGS. Así o esixe a legalidade, pero tamén o actual contexto de consolidación fiscal e de austeridade no gasto público. Un auténtico PES é a ferramenta para conseguir unha maior eficacia no cumprimento dos obxectivos da actividade subvencional que os entes municipais levan a cabo e unha maior eficiencia na asignación do gasto público, e para isto deben racionalizarse e, no seu caso, simplificarse as actuacións subvencionais desenvolvidas polo Concello, o que sen dúbida debe de converterse nun obxectivo tanto político como técnico. Tendo presente todo o anterior, a elaboración de un PES 2020-2023 do Concello de Ponteceso pretende a consecución dos seguintes obxectivos xerais:  Dotar a cada departamento municipal dun instrumento de planificación das políticas públicas que teñan por obxecto o fomento dunha actividade de utilidade pública ou interese social ou de promoción dunha utilidade pública relacionada coas materias da competencia de cada área.  Dende unha perspectiva económica-financeira, definir instrumentos de xestión máis uniformes no conxunto de todas as áreas que permitan mellorar a eficacia e a eficiencia das subvencións.  Dende a perspectiva da transparencia, acceso á información pública e bo goberno, preparar ao concello para as novas obrigas que se derivarán da futura normativa sobre estas materias. Con todo, non debe esquecerse, como se sinalou anteriormente, que se trata do primeiro PES que se aproba no Concello de Ponteceso. O seguimento e avaliación que se realizará do mesmo permitirá, sen dúbida algunha, a mellora e o perfeccionamento dos plans estratéxicos de subvencións que se realicen no futuro.2. PRINCIPAIS ELEMENTOS DO CONTIDO DO PES DO CONCELLO DE PONTECESO.2.1. Ámbito subxectivo: un PES único para o Concello de Ponteceso. O artigo 8.1 da Lei 38/2003, do 17 de novembro, xeral de subvencións, introduciu unha nova obriga para os órganos das Administracións Públicas e calquera entes públicos responsables da xestión de subvencións elaborar un plan estratéxico de subvencións, no que deben concretarse os obxectivos e efectos pretendidos coa súa aplicación, o prazo necesario para a súa consecución, os custos previsibles e as súas fontes de financiamento, suxeitándose en todo caso ao cumprimento dos obxectivos de estabilidade orzamentaria. O citado artigo 8, foi desenvolvido polos artigos 10 a 15 do Regulamento da Lei xeral de subvencións, aprobado polo Real Decreto 887/2006, do 21 de xullo, establecendo cales deben ser os principios reitores, o ámbito e o contido dos plans estratéxicos, así como a competencia para a súa aprobación, o seguimento que debe realizarse dos mesmos e os efectos do seu incumprimento, que se ben non resulta aplicable aos Concellos (tal e como se indica na súa exposición de motivos), recolle algúns aspectos que poden ser tidos en conta. Dito plan estratéxico deberá confeccionarse con carácter previo a calquera proposta de outorgamento de subvencións e as propostas que se plantexen deberán estar recollidas no Plan estratéxico de subvencións municipais, tal e como se indicaba no primeiro PES: De acordo co Regulamento da LGS, deberá de aprobarse un plan estratéxico para cada Ministerio, que abarcará as subvencións tanto dos seus órganos como dos organismos e demais entes públicos a el vinculados. Extrapolado ao ámbito municipal, calquera subvención que sexa outorgada polos departamentos municipais debe de estar recollida neste plan estratéxico, é dicir o ámbito deste plan sería todas as áreas municipais.2.2. Periodo de vixencia. De acordo co artigo 11.4 do Regulamento da LGS, os plans estratéxicos conterán previsións para un periodo de vixencia de tres anos, salvo que pola especial natureza do sector afectado, sexa conveniente establecer un plan estratéxico de duración diferente. Tendo presente esta previsión regulamentaria aínda que non aplicable directamente aos municipios, si que é razoable que se tome como referencia. Neste caso e posto que o mandato de esta corporación se desenrola durante 4 anos parece razoable que esta sexa a vixencia do PES polo que o 1.º PES do Concello de Ponteceso terá vixencia no periodo 2020-2023 2.3. Competencias do Concello de Ponteceso e obxectivos estratéxicos do PES. As competencias nas que se vai desenvolver o plan estratéxico son as seguintes: Ademais a aprobación deste plan persigue os seguintes obxectivos:  Levar a cabo unha profunda modernización do concello en materia de subvencións e aposta por simplificación e maior control das mesmas.  A consecución dunha maior eficacia e eficiencia na xestión pública.  Maior transparencia das mesmas que farán que cada un dos veciños sexa consciente de como se empregan os recursos municipais e cal é o fin dese destino dos recursos.2.4. Estabilidade orzamentaria e austeridade no gasto público. O PES do concello de Ponteceso 2020-2023 debe ser coherente co obxectivo de estabilidade orzamentaria que se estableza para eses exercicios. Non pode ser doutro modo, dada a importancia política, económica e constitucional do obxectivo de estabilidade orzamentaria, que está contido no noso bloque interno de constitucionalidade e forma parte dos nosos compromisos irrenunciables coa Unión Europea. Neste senso, debe recordarse que o obxectivo da estabilidade orzamentaria se inclúe expresamente no artigo 135 da Constitución mediante a reforma aprobada o 27 de setembro de 2011: “Todas las Administraciones Públicas adecuarán sus actuaciones al principio de estabilidad presupuestaria”. Esta previsión constitucional foi desenvolvida mediante a Lei orgánica 2/2012, do 27 de abril, de estabilidade orzamentaria e sustentabilidade financeira, cuxo artigo 7 é interesante recordar: “1. Las políticas de gasto público deberán encuadrarse en un marco de planificación plurianual y de programación y presupuestación, atendiendo a la situación económica, a los objetivos de política económica y al cumplimiento de los principios de estabilidad presupuestaria y sostenibilidad financiera.2. La gestión de los recursos públicos estará orientada por la eficacia, la eficiencia, la economía y la calidad, a cuyo fin se aplicarán políticas de racionalización del gasto y de mejora de la gestión del sector público.3. Las disposiciones legales y reglamentarias, en su fase de elaboración y aprobación, los actos administrativos, los contratos y los convenios de colaboración, así como cualquier otra actuación de los sujetos incluidos en el ámbito de aplicación de esta Ley que afecten a los gastos o ingresos públicos presentes o futuros, deberán valorar sus repercusiones y efectos, y supeditarse de forma estricta al cumplimiento de las exigencias de los principios de estabilidad presupuestaria y sostenibilidad financiera”. Previsións constitucionais e legais que se completan co disposto no artigo 9 LGS, onde se dispón expresamente que os Plans Estratéxicos de Subvención se supeditarán en todo caso ao cumprimento dos obxectivos de estabilidade orzamentaria.3. AS LIÑAS DE SUBVENCIÓNS do CONCELLO DE PONTECESO.3.1. Área 1. Acción social. Enmárcanse nunha gran área estratéxica, as emerxencias sociais, que é unha das competencias claramente propias dos concellos tras a reforma operada no ano 2013 e que tratan de servir como primeira actuación en casos de necesidade. 3.2. Área 2. Educación + servizos complementarios. Nesta área a colaboración mediante subvención nominativa con cada unha das ANPAS dos centros de escolarización obrigatoria existentes en Ponteceso.3.3. Área 3. Festexos e tradicións populares. Subvención en nominativas ás asociacións de festas para que o concello colabore coa organización das diversas festas parroquiais. Constitúe o obxecto destas subvencións o colaborar no ocio e tempo de lecer e responsabilizar ás comisións da xestión dos mesmos.3.4. Área 4. Promoción e fomento de deporte. Subvencións nominativas para os clubs máis representativos de Ponteceso compoñen o menú de subvencións que serven para fomentar o deporte no Concello nas súas dúas vertentes, como instrumento de convivencia e no seu canle de competición.3.5. Área 5. Promoción empresarial. Esta é a liña de subvencións dirixida ás asociacións de empresarios do municipio de Santa Ponteceso co obxecto de apoiar o estímulo empresarial no término municipal, favorecendo a competitividade das empresas e a colaboración cos autónomos.4. SEGUIMENTO E AVALIACIÓN DO PES 2020-2023.4.1. Grupo para o seguimento e a avaliación do PES 2020-23. De conformidade co artigo 12.1. c) do Regulamento da LGS, os PES incluirá o réxime de seguimento e avaliación continúa aplicable ás diferentes liñas de subvencións que se establezan. Para realizar o seguimento e avaliación do presente PES 2020-2023 formarase un grupo de seguimento formado polos seguintes membros: Para que exista quórum deberán estar presentes polo menos a metade dos membros máis un e obrigatoriamente: Reunirase unha vez aprobada a liquidación dos orzamentos antes do 30 de abril do exercicio seguinte para avaliar o cumprimento dos obxectivos marcados en cada unha das subvencións e o grao de repercusión das mesmas. Tamén se reunirá para os efectos de modificar este plan estratéxico nos termos do apartado seguinte. Terá a consideración de órgano colexiado é a indemnización por asistencia ao mesmo será a equivalente aos importes establecidos para unha sesión de tribunal Grupo 1 categoría de presidente, non devengando retribución ningunha para os concelleiros con dedicación total ou parcial.4.2. Modificación do PES. Segundo o artigo 14.1 do Regulamento da LGS, o plan estratéxico poderá ser actualizado anualmente en 2021, 2022 e 2023 coa información relevante dispoñible e remitida por cada un dos departamentos. A actualización realizarase antes da aprobación dos orzamentos, tendo en conta particularmente o previsto nas leis anuais de Orzamentos Xerais do Estado. A indicada actualización realizarase por parte do Grupo para o seguimento e a avaliación e someterase a aprobación do pleno, e será publicitada nos mesmos términos que a aprobación do mesmo.4.3. Informe anual do PES 2020-2023 do Concello de Ponteceso. De conformidade co artigo 14.2 do Regulamento da LGS, o Concello de Ponteceso emitirá antes do 30 de abril de 2021, 2022 e 2023 un informe sobre o grao de avance da aplicación do plan, os seus efectos e as repercusións orzamentarias e financeiras que se deriven da súa aplicación. Igualmente, antes do 30 de abril de 2024, realizarase un informe final de avaliación do PES. Os informes a que se refiren os parágrafos anteriores aprobarase por parte por parte do grupo para o seguimento e a avaliación a partir da información subministrada polos técnicos de cada unha das áreas e o resultado do control financeiro levado a cabo polo departamento de intervención municipal.4.4. Definición de indicadores para a avaliación da eficacia do PES 2020-2023 do Concello de Ponteceso. De conformidade co artigo 12.1 c) do Regulamento da LGS, “se deben determinar para cada línea de subvención, un conjunto de indicadores relacionados con los obxectivos del Plan, que recogidos periódicamente por los responsables de su seguimiento, permitan conocer el estado de la situación y los progresos conseguidos en el cumplimiento de los respectivos objetivos”. Para os efectos de dar cumprimento á indicada disposición, no marco do grupo para o seguimento e a avaliación do PES 2020-2023 do Concello de Ponteceso os responsables da área presentaran un informe por subvención incluído a lo menos os paramentos indicados en este plan. Os parámetros para avaliación serán os seguinte: I) II) 4.5. Control financeiro do PES 2020-2023. O control e seguimento do presente Plan Estratéxico de Subvencións do Concello de Ponteceso, realizarase de forma anual, en dous aspectos:  Control económico-financeiro das subvencións concedidas, que está encomendado á Intervención municipal, e que se realizará nas condicións recollidas na lexislación vixente.  Control e seguimento do Plan que será elaborado pola intervención municipal, para o cal, por parte de cada un dos Servizos que actúen de órganos xestores do procedemento de concesión das subvencións, se procederá a remitir no primeiro cuadrimestre do exercicio seguinte, memoria de avaliación financeira. Recopiladas estas se emitirá informe por parte da intervención municipal e se integrara no informe da avaliación que aprobara a comisión. Finalmente de todas estas actuacións se dará conta ao pleno.5. APROBACIÓN, PUBLICIDADE E TRANSPARENCIA DO PES 2020-2023 DO CONCELLO DE SANTA PONTECESO.5.1. Aprobación do PES 2020-2023 do Concello de Ponteceso. O órgano competente para la aprobación do Plan Estratéxico de Subvencións é o Pleno municipal, dado que se trata dun instrumento de planificación estratéxica da actividade subvencional ou de fomento e de xestión económica, de acordo co previsto no apartado e) do artigo 22.2 da Lei 7/1985, do 2 de abril, de bases de réxime local.5.2. Publicidade do PES 2020-2023. O acordo plenario pola que se proceda á aprobación do PES 2020-2023 será comunicada aos responsables técnicos e políticos de cada área. Igualmente, o PES 2020-2023, así como as súas actualizacións e informes anuais de avaliación, se publicarán na páxina web municipal (www.ponteceso. gal) séndolle de aplicación así mesmo calquera outras disposicións en materia de información e transparencia previstas en cada momento no ordenamento xurídico.5.3. Transparencia. Todas as subvencións concedidas polo concello, en cada unha das súas liñas estratéxicas, programas de axuda e convocatorias serán publicadas durante o mes seguinte a cada trimestre natural, de acordo cos artigos 30 e 31 do Regulamento da Lei 38/2003, xeral de subvencións, na web municipal (www.ponteceso. gal) no Tablón de anuncios físico, no Boletín Oficial correspondente, cando sexa necesario, e na Base de Datos Nacional de Subvencións, indicando o beneficiario, a contía concedida e o proxecto ou acción á que vai destinado. Este plan estratéxico se emite seguindo as directrices da Alcaldía e sométese a calquera outro mellor fundado en dereito A interventora Lucía Mata Rodríguez Visto e prace O alcalde Xosé Lois García Carballido